Калі дзяржава будзе супраціўляцца, як яна сёньня супраціўляецца... Ну й што з таго? Вось калі б мы былі нацыянальнай меншынёю, у нас было б права спаслацца на 27-ы артыкул Міжнароднага пакту аб грамадзянскіх і палітычных правах. Гэта нічога, што ён быў прыняты яшчэ ў 1966 годзе — яго ж ніхто не адмяняў. Там сказана: У тых краінах, дзе існуюць этнічныя, рэлігійныя й моўныя мяншыні, асобам, што належаць да такіх мяншыняў, ня можа быць адмоўлена ў праве карыстацца сваёй культурай і роднай мовай.